**SIPSIK**  
Lastemuusikal Eno Raua raamatu ainetel  
kahes vaatuses

**Heliloojad** Ewert Sundja ja Tauno Aints  
**Muusikajuht ja dirigent** Taavi Kull  
**Dirigendid** Martin Sildos, Kristi Jagodin  
**Lavastaja** Maria Annus **Kunstnik** Iir Hermeliin  
**Libreto autor** Priit Strandberg  
**Laulusõnade autorid** Priit Strandberg ja Leelo Tungal  
**Videokunstnik** Taavi Varm  
**Valguskunstnik** Margus Vaigur (Endla)  
**Helirežissöörid** Lauri Kool, Karl-Gustav Kello  
**Koreograaf** Heili Lindepuu  
**Lavastaja assistent** Kädi Jakobson  
**Repetiitor** Matthew James Jordan  
**Koormeistrid** Aleksandr Bražnik, Kristi Jagodin  
**Kontsertmeistrid** Ele Sonn, Katrin Nuume  
**Koori kontsertmeister** Katrin Nuume  
**Inspitsient** Aime Roosileht

Esietendus 18. veebruaril 2023 Vanemuise suures majas

\*

**Osades:**

**Sipsik** Kaarel Targo (Must Kast)  
**Anu** Saara Pius (Rakvere Teater)  
**Mart** Ott Raidmets (Endla) või Kaarel Pogga  
**Isa** Veikko Täär (külalisena)  
**Ema** Karin Tammaru (Endla) või Katrin Kapinus  
**Vanaema** Merle Jalakas või Siiri Koodres  
**Onu; Ilseni kass** Rasmus Kull või Oliver Timmusk  
**Tädimees; Koer Muri** Simo Breede või Kristjan Häggblom  
**Onunaine; Lennujaama töötaja** Laura Niils (Must Kast)  
**Tädi** Helen Hansberg või Grete Oolberg  
**Taksojuht** Oliver Timmusk või Ivar Saks  
**Lõoke** Kristel Oja või Lembi-Liis Ebre  
**Tihane** Helen Nõmm või Grete Oolberg või Siiri Koodres  
**Pääsuke** Egon Laanesoo või Aleksander Lumi  
**Kull** Kristjan Häggblom või Artur Nagel  
**Väike Sipsik** Kristiina Meril Mere või Demili Marandi (Vanemuise Tantsu- ja Balletikool)  
**Merelained, kaltsunukud, herilased, plastnukud ja draakonijuhid** Vanemuise ooperikoor

Vanemuise sümfooniaorkester ja bänd

\*

**Kes oli lavastusmeeskonna liikmete lapsepõlves nende Sipsik, kellega kõike koos sai tehtud?**

Ewert Sundja, „Sipsiku“ helilooja:

Minul lapsepõlves sellist ühtainsat ja käegakatsutavat „Sipsikut“ ei olnud. Mängisin pigem teistele nähtamatute kaaslastega, kes siis sõltuvalt situatsioonist erinevate karakterite rolle täitsid. Generatsioonist sõltuvalt oli ka palju Lego-mängu.

Tauno Aints, „Sipsiku“ helilooja:

Mul oli kodus karu, kellega mulle meeldis mängida. Karu oli keskmise suurusega, pruun ja natuke pulstunud. Meelde on jäänud, et ükskord ehitasin isa dressipükstest ja pluusist karule suurema keha, kuhu toppisin patju sisse. Karu pea panin kaelaaugust välja ja isa mütsi karule pähe. Siis sättisin oma töö kenasti toolile istuma. Tagantvaates oli täitsa isa mis isa, ainult pruuni karu peaga.

Maria Annus, „Sipsiku“ lavastaja:

Ma ise väga ei mäletagi, et oleks üht sellist kindlat lemmikut olnud. Mul on vanem vend ja pigem lonkisin temal sabas. Mitmetel lapsepõlvepiltidel paistab mul kaenlas suur ahv nimega Ahvu. Et tal on igal pildil erinev kostüüm seljas, võib järeldada, et ta oli mulle nii nuku, kui sõbra kui ka kaisuka eest. Triibulise roosa-sini-valge kootud Sipsiku tegin aastaid hiljem koolis käsitöö tunnis. Ta on kena ja armas tänaseni, ehkki millegipärast on tal tohutult pikad käed.

Priit Strandberg, „Sipsiku“ libreto autor:

Mul ei ole kunagi olnud ühtegi kujuteldavat ega mänguasjast sõpra. Minu Sipsikuteks on olnud minu vanem vend ja õde – nende mängud olid ka minu mängud ja nende kõrvale ei olnud mul ilmselt kedagi lisaks vaja. Mäletan perioodi, mil mu vanemast vennast sai koolilaps ning jäin ainsana veel selleks väikeseks lapseks. Tollal olin palju koos vanaemaga. Tuleb välja, et olen vist inimeste inimene. Võib-olla on Sipsikuga hullamiseks vaja teistsugust, ilusat, sissepoole iseloomu. Arvestades Anu tegelase prototüüpi, kelleks minu teada on kunstnik Anu Raud, paistab Sipsiku koduks olevat just selline süda.

Iir Hermeliin, „Sipsiku“ kunstnik:

Mulle olid pildilehed raamatutes tähtsamad kui mänguasjad. Ema jutu järgi sarnanesin väiksena „Sipsiku“ Anu tegelasele, kes reisib läbi pildiraamatu Hiinasse. Need lõputud fantaasiareisid viisid mind kõige sagedamini koomiksiraamatu „Piilupart, Miki ja teised“ lugudesse. Eriline lemmik nende tegevuspaikade seast oli Eetrilinn. Mäletan hästi seda ujuvate vormidega nihestatud reaalsust, kuhu lootsin kunagi päriselt minna. Tundub, et see unistus on täitunud, sest loon lavastustele väga erilisi maailmu.

Heili Lindepuu, „Sipsiku“ koreograaf:

Sellist Sipsikut, kelle kaela kõik pahandused sai veeretada, mul ei olnud. Vastutasin ikka ise. Lapsena kulus päris palju aega naabrilastega rahvastepalli ja luurekat mängides, ehitusobjektidel turnides ja kõrgetest kohtadest hulljulgeid hüppeid tehes. Kodus olid suured mänguloomad ja nukud, kes kehastasid küll kõike ja kõiki, mis antud hetkel mänguks vaja. Kui nendest jäi väheks, ei jäänud mängud mängimata, appi tulid nähtamatud tegelased ja tinasõdurid. Näiteks sai kooli mängida ilma inimesteta – tegin kõigi õpilaste eest kontrolltööd valmis, siis parandasin neid. Kolmikud Siina, Riina ja Tiina olid kõik väga erinevad – üks oivik, teine keskmik ja kolmas tegi töödes väga palju vigu. Lusti, mänge ja mängulisust täis aeg, mis õnneks pole päris minevikku jäänud.

Taavi Varm, „Sipsiku“ videokunstnik:

Tõepoolest oli ka minul lapsepõlves oma sini-valgest triibulisest linasest riidest ja pruunide lõngast tehtud juustega Sipsik. Minu Sipsik elas sarnaselt raamatu Sipsikuga linnas kortermajas. Meie ise aga elasime maal ja saime Sipsikuga mängida ainult Memme juures linnas külas olles. Ükskord, kui olime vennaga kahekesi Memme juures hoius ja suure koduigatsuse pärast lausa nutsime, meisterdas Memme sellise jalaga tallatava Singeri õmblusmasina abil meile Sipsiku. Mäletan siiamaani, kuidas Memme süles Sipsiku kaisutamine ja tema juuste silitamine mind rahustas.

Taavi Kull, „Sipsiku“ muusikajuht ja dirigent:

Mäletan lapseeast ühte „tehiskaaslast“, keda sai ööseks kaissu võtta. See oli üks tõeliselt karuse karvaga karumõmmi nimega Mõmmi. Ajad oli ka sellised, mis aitasid ühele sõbrale truuks jääda, õhtul magama heites oligi valida vaid ühe kaisusõbra hulgast. Muud tõsisemat *alter ego* ei meenu, aga Mõmmi pidi kindlasti padjal olema.

Martin Sildos, „Sipsiku“ dirigent:

Olin pikalt peres ainuke laps ja ilmselt seetõttu oli mul neid Sipsiku-laadseid tegelasi päris palju, nii et kohati ei mahtunud ma ise kõigi oma Sipsikute kõrval voodissegi.

Kristi Jagodin, „Sipsiku“ dirigent:

Ausalt öeldes meenub mulle vaid „Sipsiku“ raamat – lugesin seda korduvalt ja nautisin väga. Lapsena lugesingi pidevalt, aga muidu mul selliseid väljamõeldud tegelasi vist polnudki. Elasin päris elu – ronisin mööda puid, jälgisin, kuidas vanaisa suvilat ehitab, hulkusin metsas. Kes teab, ehk loodus oligi mu mängumaa või pelgupaik.

\*

**Eno Raud** (1928–1996) oli eesti kirjanik. Ta on avaldanud üle 50 lasteraamatu, Sipsiku lood („Sipsik“ 1962, „Anu ja Sipsik“ 1970) ja Naksitrallide sari („Naksitrallid“ I–II 1972–1975, „Jälle need naksitrallid“ I–II 1979–1982) on ilmselt kuulnud enamiku eestlaste lapsepõlve juurde. Raua lasteraamatuid on tõlgitud umbes 30 keelde.

Tulevasel lastekirjanikul oli juba lapsena elav fantaasia, mille ajel ta erinevaid luuletusi ning lugusid välja mõtles. Raamatus „Siniste kaantega klade“ meenutab Eno Raud, kuidas tal seitsme-kaheksa-aastase poisina oli kombeks tennisepalli vastu majaseina loopida ning samal ajal kõiksugu lugusid välja mõelda. Esialgu toimetasid tema fantaasiamaailmas talle loetud raamatutest tuttavaks saanud tegelased, ent hiljem mõtles ta ka tegelased ise välja.

Veel on kirjanikul poisipõlvest meeles vanaema õmmeldud riidest ning vatiga täidetud mänguloomad. Kord olevat ta loomadega nii suures mänguhoos olnud, et mänguelevant ja mängukaru läksid kaklema. Väike Eno Raud elas neile aga niivõrd kaasa, et hakkas kaklust riimis kirjeldama.

„Sipsiku“ idee sünnist on Eno Raud rääkinud järgmist: „Ma olin vaadanud televisioonist „Buratinot“, mis lastele hästi meeldis, ja tekkis niisugune mõte, et võib-olla ei teeks paha, kui meie lastekirjanduses oleks ka üks natuke lähema sünnipäraga nukk, mis lastele rõõmu teeks.“ Lisaks soovis autor „Sipsikut“ kirjutades, et Sipsik ei oleks mitte ainult tore ja lõbus, vaid Buratino või mõne teise temataolise nukuga võrreldes veel soojem ja südamlikum.

Kasutatud materjalid: <https://elk.ee/lastekirjandus/kirjanikud/eno-raud/>, Eno Raud „Siniste kaantega klade“ (1993), Eno Raua 50. sünnipäeva tähistav raadiosaade „Sipsik on 16 täis“ (saate autor Mari Tarand, 1978).

\*

\*

„Sõprade laul“

Sõnad: Leelo Tungal

Ma tunnen ennast elusalt  
ja tean, et elan mõnusalt,  
kui kokku jääme meie kaks,  
mu unistus siis täide läks.  
Mu unistus siis täide läks.

Kui mul on teoksil koerustemp,  
siis sul on valmis vahva vemp,  
kuid kindlalt teab ju kumbki meist,  
et armastame teineteist.  
Et armastame teineteist.

See minu jaoks on õnne tipp,  
kui sina oled õnnelik,  
ei iial lahku vii meid tee,  
koos alati me viibime.

Meil koos on mõnus möllata  
ja uisapäisa hullata.  
Ka siis kui kasvan suureks ma,  
jääd ikka minu juurde sa.  
Jääd ikka minu juurde sa.

See minu jaoks on õnne tipp,  
kui sina oled õnnelik,  
ei iial lahku vii meid tee,  
koos alati me viibime.

Ja sinu seltsis üksi ma ei tunne ennast üksinda.

Ma tunnen ennast elusalt  
ja tean, et elan mõnusalt,  
kui kokku jääme meie kaks,  
mu unistus siis täide läks.  
Mu unistus siis täide läks.

Kui mul on teoksil koerustemp,  
siis sul on valmis vahva vemp,  
kuid kindlalt teab ju kumbki meist,  
et armastame teineteist.  
Et armastame teineteist.

See minu jaoks on õnne tipp,  
kui sina oled õnnelik,  
ei iial lahku vii meid tee,  
koos alati me viibime.

Sinu seltsis üksi ma ei tunne ennast üksinda.  
Ja sinu seltsis üksi ma ei tunne ennast üksinda.

**Teatrijuht / General Manager** Kristiina Alliksaar  
**Muusikajuht / Musical Director** Risto Joost  
**Balletijuht / Ballet Director** Mare Tommingas  
**Draamajuht / Drama Director** Tiit Palu  
**Lavastusala / Production Department** Karis Hindriksoo-Pitsi, Heli Anni  
**Lavameistrid / Stage Technicians** Rello Lääts, Ken-Konrad Kerm, Madis Toimla, Sergei Ivanov, Mart Visnapuu, Aigar Kikkas, Andre Luik, Reigo Harkmann, Sten Gussakov, Markus Kõrkjas, Paap Nõmm  
**Dekoratsiooniala / Stage Set Department** Marika Raudam, Mait Sarap, Innari Toome, Ain Austa, Andres Lindok, Katrin Pahk, Leenamari Pirn, Jane Aus, Terje Kiho, Armin Luik, Aleksander Karzubov, Indrek Ots, Mart Raja, Karmo Kiivit, Einar Pallas  
**Kostüümiala / Wardrobe Department** Liisi Ess, Ivika Jõesaar, Ruth Rehme-Rähni, Külli Kukk, Edith Ütt, Ljubov Guzun, Ivi Vels, Kaire Arujõe, Valentina Kalvik, Inkeri Orasmaa, Olga Vilgats, Irina Medvedeva, Heli Kruuse, Natalja Malinen, Luule Luht, Tia Nuka, Daisy Tiikoja, Elli Nöps, Anneli Vassar, Kertu Lepasaar, Juta Reben, Toomas Vihermäe, Ljudmila Nikolajeva  
**Riietusala / Costume Warehouse** Raina Varep, Kadri Kangur, Katariina Talts, Anu Kõiv, Eva Kõiv  
**Grimm ja soengud / Make Up and Hair Stylists** Kelly Treier, Rutt Laikask, Mare Kuul, Viktoria Rüster, Madli Uibukant, Gretel Persidski, Marian Seeme  
**Rekvisiidiala / Stage Prop Department** Liina Martoja, Angelika Aun, Kärt Paasik, Annaleena Adamson, Mirka Porrassalmi, Kaie Uustal  
**Valgusala / Lighting Department** Andres Sarv, Tõnu Eimra, Tõnis Järs, Kaspar Aus, Madis Fuchs, Villu Adamson, Andrus Treier, Tauri Kötsi **Heli- ja videoala / Audio-Visual Department** Andres Tirmaste, Vaiko Vreimann, Kalev Kääpa, Karl-Gustav Kello, Andreas Kangur, Juho Porila

**Kavalehe teostus / Program Team:  
Tekstid koostas / Texts by** Kerttu Piliste  
**Kujundaja / Designer** Katrin Leement  
**Fotograaf / Photographer** Heikki Leis